A Törvényszék 2022. december 14-i ítélete – Jinan Meide Casting és társai kontra Bizottság
(T-687/20. sz. ügy)1
(„Dömping – Kínából származó menetelt temperöntvény csőszerelvények behozatala – Végleges dömpingellenes vám ismételt bevezetése – Jogbiztonság – Jogos bizalom – A visszaható hatály tilalma – Az 1225/2009/EK rendelet 10. cikke [jelenleg az (EU) 2016/1036 rendelet 10. cikke] – Arányosság – A behozatalok nyilvántartásba vétele – Az 1225/2009 rendelet 14. cikkének (5) bekezdése [jelenleg a 2016/1036 rendelet 14. cikkének (5) bekezdéseˮ])
Az eljárás nyelve: angol
Felek
Felperesek: Jinan Meide Casting Co. Ltd (Jinan, Kína) és az ítélet mellékletében megnevezett 10 további felperes (képviselők: R. Antonini, E. Monard és B. Maniatis ügyvédek)
Alperes: Európai Bizottság (képviselők: K. Blanck és G. Luengo meghatalmazottak)
Az ügy tárgya
Az EUMSZ 263. cikken alapuló keresetükben a felperesek a Kínai Népköztársaságból származó, a Jinan Meide Castings Co., Ltd által gyártott menetelt temperöntvény és gömbgrafitos öntöttvas csőszerelvények behozatalára vonatkozó végleges dömpingellenes vámnak a Törvényszék T-650/17. sz. ügyben hozott ítéletét követő ismételt kivetéséről szóló, 2020. augusztus 19-i (EU) 2020/1210 bizottsági végrehajtási rendelet (HL 2020. L 20., 20. o.) megsemmisítését kérik.
Az ítélet rendelkező része
A Törvényszék a keresetet elutasítja.
A Törvényszék a Jinan Meide Casting Co. Ltd-t és a mellékletben megnevezett többi felperest kötelezi a költségek viselésére.
____________
1 HL C 19., 2021.1.18.